SA skenk R90 miljoen aan Mali | Nuus24
Mali-rebelle brand biblioteek met waardevolle manuskripte
Johannesburg – Suid-Afrika het meer as R90 miljoen geskenk om geweld in Mali te bekamp, het Nosiviwe Mapisa-Nqakula, minister van verdediging, Dinsdag gesê."Namens president Jacob Zuma, skenk die Republiek van Suid-Afrika $10 miljoen (meer as R90 miljoen) aan die Mali-fonds vir die versterking van polisiemagtem," het sy op 'n skenkerskonferensie in Addis Ababa, Ethiopië, gesê."Suid-Afrika voeg sy stem by dié van ons mede- Afrika-broers en -susters en die internasionale rolspelers om die geweld teen die mense van Mali te veroordeel."Mapisa-Nqakula het gesê Suid-Afrika het ook noodleniging ter waarde van R122 miljoen aan die land gestuur.Dít is behalwe die $55 miljoen (sowat R499 miljoen) wat die Afrika-unie geskenk het.Die nuwe magte gaan probeer om die weermag in Mali teen Al-Kaïda-geaffilieerde groepe te ondersteun. Dié groepe het beheer geneem oor die noorde van die land.Op 11 Januarie het Franse gewapende magte tot die konflik toegetree. – Volg Nuus24 op Twitter
Lees meer oor: nosiviwe mapisa-nqakula | mali | suid-afrika VOLGENDE OP NUUS24X